WHA วิ่ง 3% โบรกชี้กำไร Q3 แกร่ง เคาะเป้า 4.90 บ. อัพไซด์ 27%
WHA บวก 3% เก็งกำไรไตรมาส 3 โตเด่น อานิสงส์ยอดโอนที่ดินและอัตรากําไรขั้นต้นสูงขึ้น โบรกแนะนำราคาเป้าหมาย 4.90 บ. อัพไซด์ 27%
WHA บวก 3% เก็งกำไรไตรมาส 3 โตเด่น อานิสงส์ยอดโอนที่ดินและอัตรากําไรขั้นต้นสูงขึ้น โบรกแนะนำราคาเป้าหมาย 4.90 บ. อัพไซด์ 27%
27 ต.ค. 2565

ผู้สื่อข่าวรายงานว่า วันนี้ (27 ต.ค.65) ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา 10:24 น. อยู่ที่ระดับ 3.84 บาท บวก 0.10 บาท หรือ 2.67% สูงสุดที่ระดับ 3.90 บาท ต่ำสุดที่ระดับ 3.74 บาท ด้วยมูลค่าการซื้อขาย 283.20 ล้านบาท

บล.กรุงศรี ระบุในบทวิเคราะห์ว่า การดําเนินงานของ WHA ดีมากโดยยอดขายที่ดินสูงถึง 90% ของปี 65 ของฝ่ายวิเคราะห์ และยอดเซ็นสัญญา logistics ได้ 95% แล้ว Duong River ได้รับอนุมัติให้ปรับค่าน้ำมันขึ้น ซึ่งจะทำให้บริษัทกลับรายการสํารองหนี้สงสัยจะสูญ 64 ล้านบาท คาดบริษัทจะได้กําไร 200 ล้านบาท ถ้าการปรับค่าน้ำมีผลย้อนหลังไปถึงเดือนพ.ย. 62 คาดกําไรธุรกิจหลักในไตรมาส 3/65 จะเติบโตก้าวกระโดด 154% เมื่อเทียบจากปีก่อน และ 13% เมื่อเทียบจากปีก่อน เป็น 582 ล้านบาท จากยอดโอนที่ดินและอัตรากําไรขั้นต้นสูงขึ้น จะชดเชยกําไรธุรกิจไฟฟ้าที่ลดลง คาด backlog จะสูงถึง 1,319 ไร่ ณ ไตรมาส 3/65 จะเป็น upside กับประมาณการปี 65 คงคำแนะนํา “ซื้อ” หุ้น WHA ราคาเป้าหมาย 4.90 บาท
ทั้งนี้คาดกําไรธุรกิจหลัก 9 เดือนจะเพิ่มขึ้น 152% เมื่อเทียบจากปีก่อน เป็น 1.8 พันล้านบาท และคิดเป็น 52% ของปี 65 ซึ่งไม่น่ากังวลเพราะกําไรจะโตก้าวกระโดดในไตรมาส 4/65 จากการขายสินทรัพย์ให้กองทุน โดยคาดเงินปันผลระหว่างกาล 0.03 บาท/หุ้น คิดเป็นอัตราผลตอบแทนเงินปันผล 0.9% โดย WHA จะประกาศผลการดําเนินงานวันที่ 11 พ.ย.65